[{"text_idx": "#000000", "text": "Lau\u0306 fres\u0302a statistiko la membrokvanto de TEJO denove forte kreskis dum la pasinta jaro, kaj la junulara sekcio de UEA nun havas pli da individuaj membroj ol iam ajn dum la lastaj jardekoj. Samtempe la tuta kresketo en la membrokvanto de UEA okazis c\u0302e la junulara sekcio. De kio tio dependas?"}, {"text_idx": "#000001", "text": "Statistiko pri la individuaj membroj de TEJO 1984\u20132021 lau\u0306 diversaj kategorioj. La ag\u0302limo de TEJO estis altigita de 25 al 30 en 1990 kaj al 35 en 2017."}, {"text_idx": "#000002", "text": "C\u0302iujare la aprila eldono de revuo Esperanto publikigas statistikon pri la individuaj membroj de UEA kaj TEJO. Lau\u0306 la fres\u0302aj ciferoj por la jaro 2021, TEJO spertis fortan kreskon en sia kvanto de individuaj membroj, kiu nun estas la plej alta ekde la 1980-aj jaroj, au\u0306 eble iam ajn."}, {"text_idx": "#000003", "text": "Statistikoj pri la kvantoj antau\u0306 la 1980-aj jaroj ne facile troveblas, sed c\u0302ar tiam s\u0302ajne estis la pinto de la junulara movado, supozeblas ke tiam ankau\u0306 estis la pinto de la membronombro en TEJO."}, {"text_idx": "#000004", "text": "Inter 2020 kaj 2021, la kvanto de individuaj membroj en TEJO kreskis de 806 al 936, je pli ol 16%. La kresko okazis c\u0302efe en la kategorio \u201cJuna Membro Baza\u201d, de 675 al 795. La kategorio \u201cJuna Membro-Abonanto\u201d kreskis de 80 al 90 kaj \u201cJuna Membro Dumviva Baza\u201d de 29 al 31. Nur la kategorio \u201cJuna Dumviva Membro Abonanto\u201d malkreskis, de 22 al 20."}, {"text_idx": "#000005", "text": "La kvanto de individuaj membroj de TEJO kreskis c\u0302iujare ekde 2016, kiam la ag\u0302olimo estis altigita de 30 al 35. Tiam TEJO havis malpli ol 400 individuajn membrojn."}, {"text_idx": "#000006", "text": "La kresko estas ec\u0302 pli impona kompare kun UEA, kies individua membraro kreskis de 4 293 al 4 424, neta pluso de 131. Tio signifas ke la tuta kresko c\u0302e la individuaj membroj de UEA venis de TEJO."}, {"text_idx": "#000008", "text": "\u2012 Kompreneble la estraro g\u0302ojegas ke la membraro de TEJO denove kreskas. TEJO nun havas pli da individuaj membroj ol iam ajn ekde almenau\u0306 la 1980-aj jaroj. Ec\u0302 se vi ne inkluzivas la efikon de la altig\u0302o de la ag\u0302limo, tio ankorau\u0306 montras veran kaj impresan kreskon dum la pasintaj jaroj. Do ne estus tro optimisme prognozi estontecon kie TEJO superas 1 000 individuajn membrojn."}, {"text_idx": "#000009", "text": "Sed kiel kaj kial tiu kresko okazis? Tyron Surmon proponis hipotezojn:"}, {"text_idx": "#000010", "text": "\u2012 Nia komisiono pri Landa kaj Faka Agado estas multe pli aktiva nun ol g\u0302i estis dum la pasintaj jaroj. Nia estrarano Albert Stalin Garrido iniciatis kampanjon inter landaj kaj fakaj sekcioj ke ili remembrigu siajn membrojn en 2021, kun helpo de la Fondaj\u0302o Canuto, kaj lando kiel Indonezio sola alportis inter 15 kaj 20 novajn membrojn."}, {"text_idx": "#000011", "text": "\u2012 Aldone, en 2021 ni lanc\u0302is la novan retan eventon Retoso, senpagan por TEJO-membroj sed pagendan por c\u0302iuj aliaj. Estis aparta alig\u0302ilo por homoj kiuj alig\u0302us al TEJO nur pro Retoso, kaj 37 homoj alig\u0302is tiel. Sed supozeble aliaj homoj mem alig\u0302is al TEJO dank\u2019 al la evento, kaj poste uzis la c\u0302efan alig\u0302ilon."}, {"text_idx": "#000012", "text": "\u2013 Simile, kvankam la 2021 reta IJK ne havis apartan alig\u0302ilon por tiuj homoj, estis multe malpli koste alig\u0302i al TEJO (kaj poste c\u0302eesti senpage) anstatau\u0306 pagi la IJK-kotizon, kaj 58 homoj indikis ke la reta IJK estis ilia unua Esperanta evento \u2013 do ne estus troigo sugesti ke 100 novaj homoj alig\u0302is al TEJO dank\u2019 al retaj eventoj."}, {"text_idx": "#000013", "text": "Kiom da membroj TEJO havas sume, delonge estas polemika demando, kaj kelkaj estraroj tute evitis doni respondon. Fine en 2021 oni publikigis takson pri la grandeco de la membraro. Lau\u0306 g\u0302i, tiam TEJO havis proksimume kvin mil membrojn."}, {"text_idx": "#000014", "text": "Krom la individuaj membroj, oni tiam taksis, ke estas c\u0302irkau\u0306 1 400 asociaj kaj aligitaj membroj, 1 100 junaj amikoj de Esperanto, kaj 1 700 eksaj individuaj membroj kiuj au\u0306tomate ig\u0302is \u201djunaj amikoj de Esperanto\u201d. Multaj el tiuj mem supozeble ne scias, ke ili trovig\u0302as en la membrostatistiko de TEJO."}, {"text_idx": "#000017", "text": "ELI kondamnas la rusian invadon de Ukrainio"}, {"text_idx": "#000019", "text": "La stagnado de UEA estas tute komprenebla. G\u0302i ne plu liveras unikajn servojn, do kial homoj devus membrig\u0302i? Homoj g\u0302enerale membrig\u0302as al asocio, se ili mem iel ricevas profiton el membrig\u0302o.\nLa mantre ripetita aserto de la UEA-estraro ke homoj g\u0302enerale malpli emas alig\u0302i al asocioj estas tute senbaza, nur kovro de ilia propra malkompetento.\nHomoj amase alig\u0302as al sportkluboj, al muzikservoj al Netflix....c\u0302ar tiuj abonoj/membrecoj liveras ion. Ne UEA."}, {"text_idx": "#000020", "text": "La kresko c\u0302e TEJO sensube estas bonveniginda, sed ne vere mondskua kaj dau\u0306re plorinde malalta."}, {"text_idx": "#000021", "text": "Miaopinie la Esperanto-movado trovig\u0302as en granda krizo c\u0302ar malgrau\u0306 plej oportunaj s\u0302ancoj, Esperanto restas sensignifa fenomeno je la monda skalo. La esperanto-parolantaro ne plu atingas la iamajn altajn nombrojn de parolantoj, en tempo kiam disvastigo kaj uzo de nia lingvo estis multe pli malfacila."}, {"text_idx": "#000022", "text": "Dank' al iniciatoj ekster UEA kaj TEJO homoj ankorau\u0306 lernas Esperanton, sed UEA kaj TEJO mem tre malmulte kontribuas nuntempe.\nNek la prestig\u0302aj rilatoj kun UN helpas en la plivastigo de Esperanto, nek la elitismo de ambau\u0306 organizoj, kaj absolute ankau\u0306 ne la negklekton de lerniloj kaj vortaroj."}, {"text_idx": "#000023", "text": "Kie en TEJO ankorau\u0306 estas espero, UEA estas tute perdita afero: Necesus fres\u0302ega vento kun ne nur nova estraro sed ankau\u0306 tute nova komitato. Nur tio ebligus 180-grandan s\u0302ang\u0302ig\u0302on de kurzo.\nSed tio preter iu ajn dubo estas utopio."}, {"text_idx": "#000024", "text": "\u201d[K]vanto de individuaj membroj [de TEJO] nun estas la plej alta ekde la 1980-aj jaroj, au\u0306 eble iam ajn\u201d, sed por Leon Roijen \u201ddau\u0306re plorinde malalta\u201d. Tiun s\u0302ajne neniel eblas kontentigi."}, {"text_idx": "#000025", "text": "La individua membronombro ne estis multe malpli alta en la nau\u0306dekaj jaroj, do vere nenio mondskua, kiel mi skribis."}, {"text_idx": "#000026", "text": "-Oni aligas membrojn pere de fondaj\u0302oj... bona afero por tiuj, kiuj ne mem povas pagi la membrecon, sed ili ne estas pagantaj membroj, do la nombro de pagantaj membroj estas malpli alta."}, {"text_idx": "#000027", "text": "-El la artikolo: \"Simile, kvankam la 2021 reta IJK ne havis apartan alig\u0302ilon por tiuj homoj, estis multe malpli koste alig\u0302i al TEJO\"\n\u2014> Ankau\u0306 tio estas truko por \u2013 provizore \u2013 plialtigi la membronombron. Sed tiuj membroj povas malaperi same rapide kiel neg\u0302o en la suno."}, {"text_idx": "#000028", "text": "-Ankau\u0306 la ag\u0302limo de TEJO nun estas multe pli alta ol en la nau\u0306dekaj jaroj."}, {"text_idx": "#000029", "text": "Do sume, la rezulto ne tre impresas min, kaj sciante, ke en la pasinteco TEJO elkrac\u0302is la plej nekredindajn membrociferojn, mi neniam vere plene kredos ties statistikaj\u0302ojn."}, {"text_idx": "#000030", "text": "Anstatau\u0306 obsedi pri ciferoj, mi tamen vidas, ke kontrau\u0306e al la Pac\u0302jo, TEJO ankorau\u0306 vivegas, kaj tio plej gravas. TEJO nur devus malelitismig\u0302i por vere kreski. Rilatoj kun UN estas belaj, sed ili praktike ne alportas multon al Esperanto. Pli indas direkti sian energion al junuloj de c\u0302iuj tavoloj en la socio, kaj tio nun absolute ne okazas, bedau\u0306rinde, kaj interalie ankau\u0306 tio bremsas la kreskon de TEJO."}, {"text_idx": "#000034", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}, {"text_idx": "#000035", "text": "Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn"}, {"text_idx": "#000038", "text": "Alig\u0302i al 400 aliaj abonantoj"}]